32005D0804
L 303/56
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 ноември 2005 година
за изменение на Решение 2000/609/ЕО по отношение на вноса на прясно месо от щраусови птици от Австралия и Уругвай
(нотифицирано под номер C(2005) 4408)
(текст от значение за ЕИП)
(2005/804/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/494/ЕИО на Съвета от 26 юни 1991 г. относно ветеринарно-санитарните условия, регулиращи търговията в Общността и вноса от трети страни на прясно птиче месо (1), и по-специално член 9, параграф 1, член 11, параграф 1, член 12, член 14, параграф 1 и член 14а от нея,
като взе предвид Директива 92/118/ЕО на Съвета от 17 декември 1992 г. за определяне на ветеринарно-санитарните изисквания и здравните изискванията относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО (2), и по-специално член 10 от нея,
като има предвид, че:
(1)
Решение 94/85/ЕО на Комисията от 16 февруари 1994 г. относно изготвянето на списък с трети страни, от които държавите-членки разрешават вноса на прясно месо от домашни птици (3) включва Уругвай в споменатия списък.
(2)
Решение 2000/609/ЕО на Комисията от 29 септември 2000 г. относно определяне на ветеринарно-санитарните и здравните условия и ветеринарното сертифициране за внос на месо от щраусови птици от ферми и за изменение на Решение 94/85/ЕО относно изготвянето на списък с трети страни, от които държавите-членки разрешават вноса на прясно месо от домашни птици (4) предвижда държавите-членки да разрешат внасянето на прясно месо от щраусови птици, отглеждани във ферми, само от третите страни или части от териториите на тези страни, които се включват в приложение I към Решение 2000/609/ЕО, при определени условия. Понастоящем Уругвай не е включен в това решение.
(3)
След мисия на Комисията през месец октомври 2004 г., последващи действия и предоставени гаранции от страна на Уругвай, здравната обстановката по отношение на животните и хората е достатъчно задоволителна, за да позволи тази страна да бъде включена в списъка с одобрените трети страни, даден в приложение I към Решение 2000/609/ЕО.
(4)
С оглед на здравния статус на животните в Уругвай относно Нюкасълска болест е целесъобразно вносът от Уругвай на прясно месо от щраусови птици, отглеждани във ферми, да се придружава от образеца на здравната атестация „А“, както е определено в част 2 от приложение II към Решение 2000/609/ЕО.
(5)
Решение 2000/609/ЕО, изменено с Решение 2004/118/ЕО, включва погрешно разпоредба, която гласи прясното месо от щраусови птици, отглеждани във ферми, от Австралия, да се придружава от образеца на здравната атестация „А“, определен в част 2 от приложение II към Решение 2000/609/ЕО, вместо образеца на здравната атестация „Б“, определен в това приложение. По тази причина грешката следва да бъде коригирана.
(6)
Решение 2000/609/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянният комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2000/609/ЕО се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 18 ноември 2005 година.